paragraph_text: Jedan je od najznačajnih nastavljača Vladimira Becića, Josipa Račića, Miroslava Kraljevića i Oskara Hermana. Učio je na umjetničkoj akademiji u Münchenu, poslije u Parizu, a razvoj počinje za pojave ekspresionizma i kubizma u Hrvatskoj, prevladava početne utjecaje njemačkog ekspresionizma i postupno profinjuje paletu u suptilne kolorističke harmonije. U kasnijem razdoblju Šulentić slika pejzaže i gradske vedute, a domena mu ostaje portret, tonski modeliran i psihološki produbljen. Radio je kao pedagog u srednjim školama (među kojima i u Klasičnoj gimnaziji u Zagrebu gdje je radio 1932. godine)<ref>Koprek, Ivan, Thesaurus Archigymnasii, Zbornik radova u prigodi 400. godišnjice Klasične gimnazije u Zagrebu (1607. – 2007.), Zagreb, 2007., str. 899., ISBN 978-953-95772-0-7 i na zagrebačkoj Akademiji likovnih umjetnosti. U crkvi Sv. Franje Ksaverskog u Zagrebu naslikao je nekoliko sakralnih kompozicija i križni put. Napisao je knjigu putopisa "Ljudi, krajevi, beskraj". Naslikao je 1956. u tehnici ulja na platnu sliku Uskrsnuće Isusovo za subotičku crkvu Uskrsnuća Isusovog.<ref>Subotica.info 75 godina crkva Isusova Uskrsnuća